Rapportér.
En slags genstand nærmer sig vores stilling.
På skærmen.
Det er vist en ubemandet sonde. Cirka en halv meter i diameter.
Ingen identificerbar bevæbning.
Kaptajn, vi bliver... De bliver personligt prajet.
Åbn en kanal. Det er kaptajn Jean-Luc Picard...
Kaptajn, der er en kraftudladning.
Hæv skjoldene.
Strålen indeholder holografisk billedinformation.
Den forsøger at projicere noget.
Isolér båndbredden. Luk signalet gennem skjoldene.
Bok!
Jeg formoder, at De husker mig, Picard.
For jeg har ikke glemt Dem, eller hvordan De myrdede min søn.
Jeg har tænkt på at hævne hans død i 15 år.
Men intet, jeg kunne gøre, kunne stå mål med Deres gerning. Indtil nu.
De troede, De kunne skjule ham fra mig, men jeg fandt ham.
Jason Vigo er så godt som død.
Jeg vil dræbe Deres søn, Picard.
Ligesom De dræbte min.
Rummet, den yderste grænse.
Dette er stjerneskibet Enterprises rejser.
Dets fortsatte mission, at udforske nye verdener-
-at finde nyt liv og civilisationer-
-dristigt betræde ukendte områder.
Sæt en trækstråle på den sonde.
Bestem, om det er sikkert at tage den om bord.
Jeg vil vide, hvor den kom fra.
Data, undersøg, om Forbundet har optegnelser om en Jason Vigo.
De kan begynde med Miranda Vigo.
Hun blev født på New Gaul for omtrent 50 år siden.
Javel.
Kontakt ferengimyndighederne og find ud af alt om Bok.
Han bar en daimon-uniform.
Hvis han har genvundet rangen, vil jeg vide hvorfor.
Kom ind.
Ferengiernes regering debatterer erhvervelsesreglerne.
Det kan vare nogen tid, før vi hører fra dem.
Data fandt ud af, at kvinden, De nævnte, har en søn ved navn Jason.
Dette er det nyeste billede, vi kunne finde.
-Hvor gammel er drengen nu? -23.
Han og hans mor forlod Jorden for 12 år siden.
De slog sig ned på Camor 5. Mere ved vi ikke.
Planeten har stort set ingen arkiver.
Picard til broen.
Sæt kurs mod Camorsystemet. Warp fem.
Javel.
Will...
Jeg er glad for, at du ikke spørger mig.
Men du har ret til at vide det.
Det er muligt, at drengen er min søn.
Jeg havde et kortvarigt forhold til hans mor for omtrent...
..24 år siden.
Vi mødtes gennem en ven, da jeg havde landlov på Jorden.
Det var meget romantisk.
Meget intenst.
Det var nok, fordi vi begge vidste, jeg skulle rejse efter to uger.
Vi holdt kontakten en tid-
-men det lykkedes os aldrig at finde sammen igen.
Sagde hun ikke, at hun var gravid?
Nej. Så enten tager Bok fejl, og jeg er ikke faderen-
-eller også besluttede Miranda at opdrage barnet alene.
Det ville ikke overraske mig. Hun var meget selvstændig.
Meget viljestærk.
Det må hun være for at klare sig på Camor 5.
Men om han er min søn eller ej, er han i fare.
Bok prøvede at dræbe mig for seks år siden.
Jeg tvivler ikke på, at han vil virkeliggøre sin trussel mod drengen.
Fundet noget?
Ingen ferengifartøjer i scannerrækkevidde.
Jeg kan ingen oplysninger finde om Jason Vigos nuværende færden.
-Hvad med om hans mor? -Nej.
Miranda var uddannet botaniker. Hun talte om at drive en gård.
-Koncentrér på landbrugsområder. -Det indsnævrer eftersøgningen.
Der er kun opdyrket jord på det sydlige kontinent.
Kun få mennesker dyrker jordbrug.
Der er næppe mange ikke-camoritter iblandt dem. Søg efter mennesker.
Jeg opfanger otte mennesker.
Deraf tre kvinder, men de er for unge til at være Miranda Vigo.
Hvad med mændene?
Et spædbarn, en ældre, to midaldrende.
Det giver syv. De sagde, der var otte.
Jeg har svært ved at aflæse den ottende.
Personen lader til at være-
-to kilometer under overfladen.
Mand eller kvinde?
Mand. Mellem 20 og 30 år gammel.
Ingen ved sine fulde fem tager så langt ned alene.
Kun under tvang.
Kaptajn, jeg aflæser seismisk ustabilitet. Han er i fare.
Send hans koordinater til teleporten. Send ham om bord.
Javel.
Hvad i al...?
Det er et Forbundsskib.
Det stemmer. Jeg er kaptajn Picard. Jean-Luc Picard.
Jeg ved godt, at jeg ikke burde have udforsket den hule-
-men har I intet bedre at tage jer til?
Vi troede, du var i fare.
Det var jeg ikke. Måske kunne I bare sende mig tilbage.
Er du Jason Vigo?
Jeg kender ham.
Er han i knibe?
Det kan man godt sige.
Nogen truer ham på livet.
Jason.
Jeg er en gammel ven af din mor. Jeg er her, fordi du er i fare.
Hvorfor vil nogen dræbe mig?
Personen, som har udtalt truslen, har indtryk af, at du...
..er min søn.
Er jeg det?
Det ved jeg ikke.
Min mor har aldrig fortalt mig, hvem min far var.
Kun at han var i Stjerneflåden.
Måske skulle vi kontakte hende.
Hun døde for få år siden.
Det gør mig ondt.
Jason, jeg tror, det er vigtigt, at vi finder ud af det.
Vil du indvillige i en genetisk prøve?
Vil den person fortsat dræbe mig, hvis ikke jeg er din søn?
Det tvivler jeg på.
Så gør det vel ikke noget, hvis jeg håber, du ikke er min far?
Hvad lavede du i grotterne? Er du seismolog?
Nej. Jeg kan bare lide at klatre.
-Uden antityngdekraftssele? -De kommer bare i vejen.
Hvad laver du så?
Jeg er jobsøgende for tiden.
Jeg forstår.
Undskyld mig, de herrer, prøveresultaterne er klar.
Din genetiske kode er en blanding af din mors, Miranda Vigos, dna-
-og din fars...
..Jean-Luc Picard.
Hvad er alt det for noget?
Det er arkæologiske brudstykker, som jeg har samlet i tidens løb.
Det er en silvansk skriftsten.
Og det er...
Det er en gorlansk bedestok. Den er virkelig sjælden.
-Er den værdifuld? -Egentlig ikke.
Kun for arkæologer som mig.
Selv om jeg gav en flaske meget gammel sauriansk cognac for den.
Jeg mener, du blev snydt.
Måske gjorde jeg det. Men den har dog værdi for mig.
På Camor har noget kun værdi, hvis man kan spise eller sælge det.
Alt andet er luksus.
Vil du have lidt te?
Nej tak.
-Noget andet? -Nej.
Te, earl grey, varm.
Det overrasker dig sikkert lige så meget, som det gør mig.
Lad mig være ærlig over for dig, Jason.
Jeg kendte kun din mor i ganske kort tid.
Jeg ville gerne have kendt hende bedre.
Sådan blev det bare ikke.
Du ligner hende meget.
Det er vist øjnene.
Lad mig gøre én ting klart, Jason.
Din mor fortalte mig aldrig om dig.
Hvis hun havde, ville jeg have været en del af dit liv.
Måske ønskede hun det ikke.
Jeg vil gerne tilbage til overfladen nu.
Det er bedre, at du bliver om bord på Enterprise-
-indtil vi løser situationen med Bok.
Hvad er det for en situation med Bok? Hvorfor vil han se mig død?
For år tilbage måtte jeg udslette et skib under hans søns befaling.
Bok føler, at det vil være en passende hævn at dræbe min søn.
Jeg kan ikke gemme mig evigt.
Selvfølgelig ikke. Vi prøver at lokalisere Bok nu.
Jeg vil konfrontere ham, løse dette.
Hvor lang tid vil det tage?
Ingen er mere ivrig efter at lægge det bag os end jeg.
Hvor skal jeg bo?
Vi anviser dig et kvarter.
Godt, af sted.
Jason.
Nu hvor du er her-
-håber jeg, vi kan lære hinanden at kende.
Vi lukkede sondens kraftforsyning for at teleportere den om bord.
Det bliver ikke let at regne ud, hvor den kom fra.
Bok krypterede sondens navigationssystemer-
-så vi ikke kan dechifrere dens flyvebane.
Vi udførte en analyse af skroget.
Fra partikelaflejringerne-
-fremgår det, den passerede en dikromisk tåge-
-udsattes for gravimetrisk forvrængning-
-og kom inden for et lysår fra en pulsar af klasse fire.
Det er udbredte fænomener.
Vi skal identificere mindst ét for at fremsætte en flyvebane.
Forstået.
Kaptajn, der er besked fra daimon Birta.
På skærmen.
Tak, fordi De tager Dem tid til at tale med os, daimon.
-Jeg forstår, at De har et problem. -Ja, det angår daimon Bok.
Bok er ikke daimon. Han blev frataget sin kommando for seks år siden.
Han var ustabil, farlig. Vi måtte spærre ham inde i Rog fængsel.
Men der er han ikke længere.
Han bestak sig ud for omtrent to år siden.
Jeg forstår. Ved De, hvor han er nu?
Han blev set i Doriasklyngen for nylig.
Men den klynge består af mere end 20 stjernesystemer.
De behøver ikke takke mig, kaptajn.
Det kunne være den fastsættelse, vi behøver.
En stjernetåge i Doriasklyngen passer med partiklerne på sonden.
Der er en klasse fire-pulsar tre lysår fra tågen.
Beregningerne antyder, at sonden blev udsendt fra Xendi Kabu-systemet.
Udstik en kurs. Tag os ud af kredsløb.
-Jean-Luc, kom ind. -Jeg må tale med en forælder.
Hvordan er han så?
Det er jeg ikke sikker på, at jeg kan sige.
Han stiller forhindringer op, så jeg ved ikke, hvad der ligger under.
Han har haft 20 år at rase over, at hans far ikke var der.
Det vil tage tid at overstå de følelser.
Men jeg tror, det er muligt.
Måske. Men det ville være forkert at tvinge ham.
Jeg fornemmer, at han er en meget selvstændig ung mand.
Måske er det bedst, hvis jeg lader ham være.
Lader ham komme til mig, hvis han vil.
Måske har du ret.
Men du bør overveje det her:
Gør du, hvad der er bedst for Jason, eller hvad der er lettest for dig?
Ja.
Hej, Jason. Deanna Troi, skibsrådgiver.
Kom ind. Har kaptajn Picard bedt dig om at tale med mig?
Nej, jeg ville bare se, hvordan du havde det.
Der er sket meget i de sidste timer. Jeg tænkte, du måske ville snakke.
Jeg klarer mig. Folk har villet dræbe mig før.
Men du har aldrig mødt din far før.
Og jeg troede aldrig, det ville ske.
Det må være lidt overvældende.
-Jeg er lidt rystet. -Det er helt naturligt.
Men ved du hvad? Jeg har det allerede bedre efter at have talt med dig.
Hvad synes du så om kaptajnen, om din far?
Han er okay. Lidt stiv i det. Men hvor er du fra?
Jeg blev født på Betazed.
Har alle kvinderne der øjne som dine?
Jason, jeg kom for at tale med dig i min egenskab af skibsrådgiver.
Hvis du ikke vil tale sådan med mig, burde jeg gå igen.
Fint.
Du kan lave en aftale i min kontortid.
Det gør jeg måske.
Picard! Kan De høre mig?
Jeg slår ham ihjel, Picard.
Og De kan ikke gøre noget imod det.
Sikkerhed. Kaptajnens kvarter, straks.
Hvordan kan han have teleporteret gennem skjoldene?
Det ved jeg ikke, om han gjorde. Sensorerne viser ingen indtrængen.
Var det endnu et hologram?
Det tror jeg ikke. Et hologram skal frembringes af noget.
Det ville vi have opdaget.
Bok gav mig engang hallucinationer med en tankestyringsmaskine.
Den udsendte en særlig energisignatur. Det kan jeg ikke se.
Kan han have tilpasset den, så den kan bruges uopdaget?
Måske. Jeg omkalibrerer og scanner efter lavintensitetssendinger-
-og afsøger Deres kvarter med en resonnansscanner.
Godt. Hold mig informeret.
Worf, tildel en sikkerhedsdeling til Jason.
Og hvad med Dem selv?
Jeg er ikke målet for Boks trusler. Det er Jason.
Jeg har alle optegnelser om Jason Vigos kriminelle løbebane.
Kriminelle løbebane?
Ja. Han er blevet sigtet for småtyveri tre gange-
-to gange for gadeuorden og flere gange for ejendomskrænkelse.
Ejendomskrænkelse?
De sigtelser har vist sammenhæng med hans klatreaktiviteter-
-i grotterne under planetens overflade.
Det er de oplysninger, som De bad om, ikke sandt?
Mange tak, Data.
-Hvad var det, du hed? -Løjtnant Rhodes.
Jeg mente egentlig dit fornavn.
Sandra.
Nå, Sandra, kunne du mon give mig lidt fred?
Vi skal holde opsyn med dig.
Kan du ikke gøre det derovre fra?
Godmorgen.
Du sagde, skibet var det sikreste opholdssted. Hvorfor vagterne?
Fordi Bok viste sig i mit kvarter i nat.
Det var muligvis ikke ham.
Det kan have været et billede. Vi undersøger sagen.
Bare sæt mig af et sted. Jeg kan tage vare på mig selv.
-Det ville være uklogt. -Jeg har gjort det, fra jeg var 15.
Det har du sikkert, men Bok er farlig.
Han har et stjerneskib. Han har teknologi...
Godt, så bliver jeg her.
Du kan jo lide at klatre.
Holodækket kan skabe meget udfordrende klatring.
Jeg kan vise dig, hvordan man bruger programmet.
Tak, men det kan jeg selv finde ud af.
Vi kunne klatre sammen. Jeg er nok ikke så dygtig som dig-
-men jeg er ikke helt uerfaren.
Undskyld. Jeg sætter pris på det. Men, kaptajn...
Kaptajn. Far. Jean-Luc. Jeg ved ikke, hvad jeg skal kalde dig.
Så snart det med Bok er forbi, rejser jeg.
Forstår du det ikke?
Vi behøver ikke lære hinanden at kende.
Sig til, så snart I har fanget ham, ikke?
Kaptajnens log, stjernedato 47829, 1:
Vi har været i Xendi Kabu-systemet i mere end tre timer-
-og der er stadig ingen tegn på Bok.
Der er en genstand 5000 kilometer fra styrbord bov.
Det er endnu en sonde.
Hvorfor opdagede vi den ikke før?
Den må have været sløret. Den kom ud af det blå.
På skærmen.
Er det en holografisk anordning igen?
Det tror jeg ikke.
-Sondens systemer er overbelastede. -Fuldt beredskab. Hæv skjoldene.
Skadesrapport.
Ingen skade.
Jeg tror ikke, det var tiltænkt som et angreb, men som et budskab.
Et budskab?
Javel. På b'zal, en ferengisk kode, som bruger mørke- og lysmønstre.
Kan De oversætte det?
Jeg forsøger.
Beskeden lyder, "Min hævn er nær."
Han har bevist, at han kan nå os, når han ønsker det.
Hvorfor gør han ikke noget?
Te, earl grey, varm.
Hvis jeg skal blive og snakke-
-så kald ikke sikkerhedsvagterne denne gang.
Hvad synes De om Deres dreng? Er han, som De havde håbet?
Det er risikabelt at komme her. Næste gang er vi forberedt på Dem.
Hvorfor ikke afgøre det nu?
Og hvordan vil De gøre det, Picard? De myrdede min søn!
I selvforsvar. Han beskød mit skib.
De var i ferengisk rum.
Det vidste jeg ikke. Havde han sagt det, havde jeg trukket mig tilbage.
Jeg kan desværre intet gøre, som kan bringe ham tilbage.
Hvor rørende.
Deres undskyldning er værdiløs. Jeg kræver godtgørelse for mit tab.
Man kan ikke sætte en pris på livet.
Det kan man godt, Picard.
De kan betale med Deres søns liv.
-Nej. -De har intet andet valg.
Jeg forlanger godtgørelse.
Det bør være nok. Kør bioscanning på niveau tre for en sikkerheds skyld.
Rhodes til infirmeriet. Lægelig nødsituation, dæk ni, sektion fire.
Af sted.
Har du haft anfald som dette tidligere?
Nej. Nogle gange ryster min hånd, men det er aldrig så slemt.
Hvornår begyndte det at ske?
For et par måneder siden. Ved du, hvad der er galt med mig?
Du har Forrester-Trent syndrom.
Det er en sjælden degenerativ neurologisk forstyrrelse.
Hvad mener du med degenerativ?
Ubehandlet kan den føre til lammelse, endda til dødsfald.
Jeg sætter en neurologisk stabiliserende behandling i gang.
Hvis vi er heldige, standser den forfaldet-
-og omvender måske virkningen.
Sygdommen er arvelig. Havde din mor disse anfald?
Ikke så vidt jeg ved.
Der har været meldinger om-
-at sygdommen fremprovokeres ved vilkårlig mutation.
Jeg afvikler en mikrocellescanning og ser, om det er tilfældet her.
I mellemtiden skal du tage den med ro og hvile dig.
-Klarer han sig? -Gid jeg vidste det med sikkerhed.
Jeg ved ikke, hvordan han reagerer på behandling.
Jeg har tænkt over det, du sagde forleden-
-og jeg tror, du havde ret.
Jeg havde overbevist mig selv om, at Jason ikke ville nås af mig.
Jeg tror ikke, nogen er født med viden om forældreskab.
Man finder ud af det hen ad vejen.
Den eneste påkrævede egenskab er tålmodighed.
Jeg er nu ikke sikker på, at det er nok.
Jeg har fundet ud af, at Jason har en kriminel fortid.
Det er ikke noget meget alvorligt. Det er småtyverier og den slags-
-men jeg kan ikke undgå at føle, at hvis jeg havde været i hans liv-
-ville han ikke være så besværet nu.
Måske. Men hvorfor spilde tiden på at bebrejde dig dit fravær?
Vær der for ham nu.
Og vær tålmodig.
Vi har vist fundet noget.
Bok sad i denne stol i lang tid.
Den udviser en særegen underrumssignatur.
Vi tror, han bruger en slags underrumsteleport-
-til at komme om bord.
Jeg troede, den slags var meget upraktiske.
Forbundet opgav sin forskning om det-
-fordi teknologien var upålidelig og energiintensiv.
For at teleportere stof skal det være i kvantemæssig bevægelse.
-Det er yderst ustabilt. -Hvilke intervaller er det?
Det kunne spænde sig over flere lysår.
Sonden, som eksploderede-
-kunne være bragt i stilling fra uden for sensorrækkevidde.
Hvis Bok bruger sin teleport igen-
-kan vi måske spore dens signatur og lokalisere hans skib.
Kan vi forhindre Bok i at teleportere sig om bord på Enterprise igen?
Det tror jeg ikke.
Hvis han kan komme om bord, kan han også bortføre nogen.
Den mulighed foreligger.
Jeg er bekymret for, at han vil tage Jason. Kan vi beskytte ham?
Vi kunne fastlåse et signal på ham hele tiden.
Hvis Bok prøver at teleportere ham, kunne vi måske holde ham her.
Vi skal binde skibets underrumsspoler-
-til transportsystemet.
Sæt i værk.
Computer, hvor er Jason Vigo?
Jason Vigo er på holodæk fire.
Vil I vente udenfor?
-lkke ringe. -Jeg kan lide at klatre.
Der er noget særligt over at have skæbnen i sine egne hænder.
Ja, det ved jeg.
Det ser ud, som om vi har fundet ud af at lokalisere Boks skib.
Det hele kunne snart være overstået.
Kom du herop bare for at sige det?
Jeg tænkte, du ville få det bedre.
Tak. Det var venligt.
Jason, da din mor og jeg skiltes, mistede jeg kontakten.
Jeg vil gerne vide, hvad der skete hende, hvis du vil fortælle mig det.
-Hvad for eksempel? -Hvordan endte I på Camor?
Det er et usædvanligt sted for en kvinde og et barn.
Du ved, hvordan hun var. Så hun en herreløs kat, tog hun sig af den.
Så hun nogen fryse, gav hun dem sin frakke.
Ja. Sådan var Miranda.
Hun hørte om alle de forældreløse børn på Camor-
-fra krigen mod Cardassien.
Javel.
Jeg var kun ti år gammel, da vi tog dertil.
Hun fortalte mig-
-alt om børnene, som ikke havde nogen til at tage sig af dem.
Så hun fik et stort hus. Det var faldefærdigt.
Så begyndte hun at indsamle børn.
Til sidst var vi 40.
Hun kaldte det en skole.
Hun stod op før solopgang hver dag-
-og gik i seng langt over midnat.
Og hun arbejdede konstant.
Hun lærte os alle at læse.
Hun dyrkede grøntsager i den hårde jord for at ernære os.
Og hun sørgede for, at vi kunne synge.
Det er vigtigt på et sted som Cador.
Og en dag blev hun angrebet...
..af to mænd på gaden ved højlys dag-
-fordi hun havde mad med sig.
Havde hun bare givet dem det, ville de nok ikke have gjort hende fortræd.
Men hun vidste, hvor vigtig maden var for os.
Så de slog hende ihjel.
Det gør mig ondt.
Hav ikke ondt af mig.
Min mor sørgede for, vi blev stærke nok til at klare os.
Jason, kan jeg være en far for dig på nogen vis?
Min egen far og jeg blev fremmede for hinanden.
Han ønskede, jeg blev hjemme og passede vingården-
-og jeg ville i Stjerneflåden.
Han døde, før vi kom overens med hinanden.
Det har jeg fortrudt hele livet.
Jeg vil ikke have, at det samme sker for du og jeg.
Du forstår ikke. Jeg er ikke nogen, du vil have som søn.
Hvis du kendte til mig, ville du ikke prøve så ihærdigt.
-Du tager grundigt fejl. -Virkelig?
Lad mig gøre det klart for dig.
Jeg har været i uføre, siden jeg var teenager. Jeg lyver.
Jeg stjæler.
Jeg udnytter folk. Jeg er forbryder. Det er, hvad din søn er.
Det ved jeg godt.
Gør du det?
Ja. Jeg ved alt om dine problemer med myndighederne på Camor.
Gør du det?
Det gør ingen forskel, Jason. Du er stadig min søn.
Om du kan lide det eller ej, er jeg din far.
Jeg ved ikke, hvad det betyder. Jeg ved, det betyder noget.
Der er en forbindelse.
Ja.
Men én ting står klart.
Du vil aldrig se på din hårgrænse på samme vis igen.
Du ville tale med mig.
Ja. Det angår Jason.
Jeg er færdig med mikrocellescanningen.
Der er noget, du bør vide.
Sensorerne opfanger en underrumsbærebølge på vej mod skibet.
Dens signatur stemmer overens med Boks teleport.
Se, om den kan spores. Lokalisér Boks skib.
-Er du klar, Geordi? -Jeg har låst fast på Jason.
Riker til Picard.
Picard her.
Bok prøver at bruge sin teleport.
Trækstrålen fokuseres på dæk ni, sektion fire.
-Jasons kvarter. -Jeg har den.
Sikkerhed til broen. Bok teleporterer Jason fra borde.
Indleder teleportering nu.
Jeg mister signalet.
Bok genetablerer sin fastlåsning på ham.
-Har I lokaliseret Boks skib? -Nej.
Signaturen, hans teleport efterlod, nedbrydes hurtigere end forudsagt.
Det er måske umuligt at spore den.
En anden sonde har materialiseret sig 500 kilometer til styrbord.
-Den transmitterer. -På skærmen.
Det er en ganske særlig dag, Picard.
For 15 år siden tog De min søn fra mig.
I dag vil jeg tage Deres søn fra Dem.
Det bliver vort jubilæum.
Jeg ville have, at De skulle se ham en sidste gang.
Jeg sporer transportstrålen, som Bok sendte sonden med.
Skibet fastholder stillingen 300 milliarder kilometer herfra.
Udstik en kurs. Maksimal warp.
Selv ved warp ni når vi først frem om 20 minutter.
Med de ændringer, der er gjort på teleporten-
-kan vi da komme om bord på Boks skib ved underrumsteleportering?
Det er muligt, men ikke tilrådeligt.
Det fortolker jeg som et ja. De tager med mig.
Sådan. Jeg har opstillet feltspolerne.
Fasedæmperne er synkroniseret.
Klar til at modulere teleportmønsteret.
Vi kan få Dem derover, men jeg ved ikke, hvordan vi får Dem tilbage.
Det tager vi os af til den tid.
Transporten vil tage længere end sædvanligt.
Vi skal skubbe mønstret gennem underrummet.
-Forstået. -lndleder transportsekvens nu.
-Måske kan vi indgå en handel. -Hvilken slags handel?
Fortæl min far, at du dræbte mig.
Brænd min skjorte med faseren, send den til ham. Han vil tro, jeg er død.
Det er jo, hvad det drejer sig om, ikke?
Jeg har venner på Camor 5, som vil belønne dit besvær.
Jeg forstår din trang til at leve.
Men Picard skal se dit lig, så der ingen tvivl er.
Sænk jeres våben, ellers dør Bok!
Sænk Deres, ellers dør Deres søn!
De ved lige så vel som jeg, at han ikke er min søn.
Jeg ved, hvad De har gjort.
Miranda Vigo er hans mor, men jeg er ikke hans far.
De fik det til at se sådan ud, fordi De gensekventerede hans dna.
Men teknikken var fejlbelagt.
Han udviklede en neurologisk sygdom.
Da min læge undersøgte det, opdagede hun, hvad De havde gjort.
Nu betaler han aldrig løsesummen.
Hold mund!
Der var ingen løsesum. Han var kun interesseret i hævn.
Er det sandt, daimon?
Han er ingen daimon! Han blev frataget kommandoen.
Det havde de ingen ret til at gøre!
Han løj, for at I skulle hjælpe ham med sin plan.
Enterprise nærmer sig Deres stilling.
Hvis De lader os gå, vil de ikke angribe.
De vil ikke angribe os med Dem om bord.
De vil uskadeliggøre skibet-
-og beholde jer her, indtil ferengimyndighederne ankommer.
I har meget at forklare.
Jeres eneste håb er at overdrage Bok til dem-
-og fortælle, at han bedrog jer.
Der er ingen fortjeneste for os i dette.
Kaptajnens log, stjernedato 4783 1, 8:
På Jasons foranledning er Enterprise vendt tilbage til Camor 5.
Doktor Crusher mener, jeg reagerer godt på behandlingen.
Hun mener, skaden kan omvendes.
-Det er jeg glad for at høre. -Ja.
Er du sikker på, du ikke vil blive om bord et par dage mere?
Det kan jeg ikke. Jeg har et liv på Camor.
Det er rodet, men jeg vil tilbage og udrede det.
Det forstår jeg.
Næste gang du kommer forbi, kan du jo besøge mig.
Det vil jeg gøre.
Jeg lagde noget i din taske, mens du pakkede.
Du ville sikkert have foretrukket sauriansk cognac-
-men det er, hvad jeg kunne finde.
-Det kan jeg ikke tage imod. -Jeg vil have, du skal have den.
Aktivér.